Trondheimsleia

Trondheimsleia er havområdet mellom Smøla og Hitra og fastlandet. I sør grenser leia mot Ramsøyfjorden som skiller Smøla fra Hitra og i nord går leia over i utløpet av Trondheimsfjorden ved Agdenes.

Hurtigruten og Kystekspressen mellom Kristiansund og Trondheim trafikkerer Trondheimsleia på langs, mens bilferga mellom Aure og Smøla krysser leia.

Leia er svært dyp, opptil 250 meter på det dypeste, noe som skapte problemer da Hitratunnelen ble prosjektert. Mellom Jøsnøya ved Sandstad på Hitra og Hemnskjel i Snillfjord ble det funnet en terskel som «bare» var 185 meter dyp og her ble tunnelen til slutt bygget med det laveste punktet på 264 meter.

Se også 
 Skipsleia langs norskekysten

Referanser 

Trondheimsfjorden
Fjorder i Hitra
Fjorder i Heim
Fjorder i Orkland
Fjorder i Aure
Smølas geografi
Nordmøre
Navigasjon
Skipsleder